Mufti Johor

Mufti Kerajaan Negeri Johor ialah pegawai agama yang bertanggungjawab dalam membuat fatwa di Johor. Penyandang jawatan ini merupakan ketua bagi Jabatan Mufti Johor. Pada awal penubuhan jawatan ini, Mufti Kerajaan Negeri mengetuai Majlis Mesyuarat Agama yang ditubuhkan setelah Undang-undang Tubuh Kerajaan Johor digubal pada tahun 1895.

Penyandang semasa jawatan ini ialah Dato' Haji Yahya Ahmad yang dilantik pada 13 November 2018.

Sejarah
Kewujudan institusi Mufti di Johor telah dikesan sejak seawal zaman Kesultanan Melayu Johor-Riau. Antara tahun 1885 hingga 1941, tugas-tugas Mufti dalam pentadbiran agama Islam di negeri Johor termasuklah Hakim Mahkamah Syariah, Naib Dipertua Majlis Agama, pelunas hal Fiqh berdasarkan mazhab Syafie, penyelaras doa ulang tahun kelahiran Sultan Johor, penulis khutbah Jumaat, serta pemeriksa jawatan Qadi, Naib Qadi, dan Imam.

Senarai Mufti
Berikut merupakan senarai Mufti bagi negeri Johor:

 No.  Nama  Tahun Perkhidmatan 1  Datuk Syed Salim Ahmad Al Attas  1896 – 1899 2  Datuk Haji Abdullah Musa  1899 – 1907 3  Dato’ Syed Abdul Kadir Mohsin al-Attas  1904 – 1933 4  Dato’ Syed Alwe Tahir al-Hadad  1934 – 1941 5  Dato’ Haji Hassan Yunos  1941 – 1947 6  Dato’ Syed Alwe Tahir al-Hadad  1947 – 1961 7  Tan Sri Dato’ Abdul Jalil Hassan  1961 – 1964 8  Dato’ Haji Rahim Yunus  1965 – 1977 9  Dato’ Syed Alwe Abdullah al-Hadad  1977 – 1981 10  Dato’ Haji Ahmad Awang  1981 – 1999 11  Dato’ Haji Nooh Gadut  1999 – 2008 12  Dato’ Haji M. Tahrir Dato’ Haji Samsudin  2008 – 2018 13  Dato’ Haji Yahya Ahmad  sejak November 2018

Rujukan